cyanic-selkie/wikianc huggingface dataset:
வாஞ்சோ நாகா
மதம்
இவர்களில் சிலர் கிறித்துவத்தைப் பின்பற்றுபவர்களாக உள்ளனர். இவர்களில் பலர் பாப்டிஸ்ட் அல்லது கத்தோலிக்கப் பிரிவுகளைச் சேர்ந்தவர்கள். கிறித்தவத்தை ஏற்றுக்கொள்வது பெரும்பாலும் நாகாலாந்தின் நாகர்களின் ஒப்பீட்டு தாக்கங்கள் மற்றும் தலையை வேட்டையாடுவதற்கான முன்னோக்குகளை மாற்றுவது ஆகியவற்றுடன் தொடர்புடையது. இருப்பினும், இது இவர்களின் பாரம்பரிய கலாச்சாரத்தின் பல அம்சங்களில் வீழ்ச்சியை ஏற்படுத்தியுள்ளதுமேலும் இது மதத்துடன் வலுவான தொடர்புகளைக் கொண்டுள்ளது.
2001 மக்கள்தொகை கணக்கெடுப்பின்படி, வாஞ்சோ இனத்தில் வெறும் 10% இந்துக்களாகவும், 16% பேர் ஒரே கடவுள் நம்பிக்கையை பின்பற்றுபவர்களாகவும் உள்ளனர்.
பண்பாடு
வாஞ்சோ பழங்குடியினரிடையே பச்சை குத்துவது முக்கிய பங்கு வகிக்கிறது. பாரம்பரியத்தின் படி, ஒரு மனிதன் கண்கள் மற்றும் உதடுகளைச் சுற்றியுள்ள சில பகுதிகளைத் தவிர்த்து, அவனது நாதிக் கொள்கிறான். பெண்கள் கழுத்தணிகள் மற்றும் வளையல்களால் தங்களை அலங்கரித்துக்கொள்வதோடு, சில லேசான பச்சை குத்துதல்களையும் செய்கிறார்கள்.
வாஞ்சோவின் முதன்மையான திருவிழா ஓரியா எனபதாகும். மார்ச் முதல் ஏப்ரல் வரை இத் திருவிழா நடைபெறும். இது ஆறு முதல் பன்னிரண்டு நாட்கள் வரை பிரார்த்தனை, பாடல்களுடனும், நடனங்களுடனும் நடைபெறும். கிராம மக்கள் வாழ்த்து மற்றும் நல்லெண்ணத்தின் அடையாளமாக அரிசியால் செய்யப்பட்ட பியர் நிரப்பப்பட்ட மூங்கில் குழாய்களை பரிமாறிக்கொள்கிறார்கள். பின்னர் மரியாதையின் அடையாளமாக கிராமத் தலைவருக்கு பன்றி இறைச்சியின் தோல் வழங்கப்படுகிறது. நெற்பயிர்களை விதைத்து, பன்றிகள், எருமைகள் மற்றும் கயால்கள் பலியிடப்பட்டு, ஒவ்வொரு தங்குமிடத்திலும் விருந்துகள் ஏற்பாடு செய்யப்படுவதால் இந்த திருவிழா பல நாட்கள் தொடர்கிறது. சிறுவர்கள் மற்றும் பெண்கள், சம்பிரதாய உடைகளை அணிந்து, ஓரியாவின் போது பாடுகிறார்கள் மற்றும் நடனமாடுகிறார்கள். ஓரியா காலத்தில் நடப்பட்ட "ஜாங்பன்" என்ற நீண்ட சடங்கு கம்த்தைச் மக்கள் நடனமாடுகின்றனர். பிப்ரவரி 16 அன்று ஒவ்வொரு ஆண்டும் வாஞ்சோ ஓரியா திருவிழாவாக கொண்டாடப்படுகிறது.
வாழ்க்கை முறை
வாஞ்சோ இனம் பாரம்பரியமாக வாங்ஹாம் அல்லது வாங்சா என அழைக்கப்படும் வயதான தலைவர்களின் குழுவால் நிர்வகிக்கப்படுகிறது.
பெரும்பாலான அண்டை பழங்குடியினரைப் போலவே, வாஞ்சோவும் மரம் மற்றும் மூங்கில் ஆகியவற்றால் செய்யப்பட்ட வீடுகளைக் கட்டிக் கொண்டுள்ளனர். மேலும் கூரைகள் உலர்ந்த இலைகளால் மூடப்பட்டிருக்கும். முருங் என்று அழைக்கப்படும் தங்குமிடங்கள், சிறுவர்கள் தங்கள் தந்தையினால் ஆண்களாக மாற பயிற்றுவிக்கப்படும் கட்டமைப்புகள் ஆகும். பெண் குழந்தைகளுக்கு ஆண் குழந்தைகளைப் போல தங்குமிடங்கள் இல்லை என்றாலும், அவர்கள் ஒரு பெரிய, ஒற்றை வீட்டில், ஒரு வயதான பெண்ணின் கவனிப்புடன் தூங்குகிறார்கள்.
1991 ஆம் ஆண்டு வரை, நாகா மக்களிடையே மனித தலையை வேட்டையாடும் பழக்கம் இருந்தது. தலையை வேட்டையாடும் பழக்கத்தை தடை செய்ய அரசாங்கமும் கிறித்துவ மறைபணியாளர்களும் நடவடிக்கை எடுத்துள்ளனர். இப்போது விலங்குகள் மட்டுமே வேட்டையாடப்படுகின்றன.
வெளி இணைப்புகள்
பகுப்பு:நாகாலாந்தின் பண்பாடு பகுப்பு:பழங்குடிகள்
நொதி
நொதியம்
தேரை மருத்துவர்கள்
தேரை மருத்துவர்கள் (Toad doctors) என்பவர்கள் இங்கிலாந்தின் மேற்கு பகுதியில் 19ஆம் நூற்றாண்டின் இறுதி வரை செயல்பட்ட நாட்டுப்புற மருத்துவ மந்திரவாதிகள் ஆவார். இவர்களின் முக்கியமாக இசுக்ரோபுலாவை குணப்படுத்துவதாகும். இசுக்ரோபுலா என்பது அரச் பாவம் எனப்படும் ஒரு வகையான தோல் நோய் ஆகும். ஆனால் இவர்கள் சூனியத்தின் விளைவாக ஏற்படும் பிற நோய்களையும் குணப்படுத்துவார்கள் என்று நம்பப்பட்டது. இவர்கள் நோய்வாய்ப்பட்ட ஒருவரைக் குணப்படுத்த அந்த நபரின் கழுத்தில் உயிருள்ள தேரை அல்லது தேரையின் காலை மஸ்லின் துணிப்பையில் வைத்து தொங்கவிடுவர். இவ்வாறு நோயுற்றவர்களைக் குணப்படுத்தினர்.
மேற்கோள்கள்
பகுப்பு:மருத்துவர்கள்
இராமராஜபுரம் முத்தாலம்மன் கோயில்
இராமராஜபுரம் முத்தாலம்மன் கோயில் தமிழ்நாட்டில் திண்டுக்கல் மாவட்டம், இராமராஜபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் முத்தாலம்மன் சன்னதியும், விநாயகர், காளியம்மன், பகவதியம்மன், அய்யனார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. வைகாசி மாதம் கடைசி நாள் முக்கிய திருவிழாவாக நடைபெறுகிறது. ஐப்பசி மாதம் திபாவளி திருவிழாவாக நடைபெறுகிறது.
இசுமாயில் சப்ரி யாகோப்
டத்தோ ஸ்ரீ இசுமாயில் சப்ரி பின் யாகோப் (மலாய்: Ismail Sabri Yaakob; ஆங்கிலம்: Ismail Sabri Yaakob; சீனம்: 依斯迈沙比里; பிறப்பு 18 ஜனவரி 1960); என்பவர் ஒரு மலேசிய அரசியல்வாதி; மலேசியாவின் 9-ஆவது பிரதமரும் ஆவார்.
மலேசியாவின் 8-ஆவது பிரதமர் முகிதீன் யாசின் க்குப் பதிலாக மலேசியாவின் 9-ஆவது பிரதமராக ப் பதவி ஏற்றார். 2021 ஆகஸ்டு 21-ஆம் தேதி, மாட்சிமை தங்கிய பேரரசர் சுல்தான் அப்துல்லா அவர்களால் நியமிக்கப்படடர்.
பொது
அம்னோ கட்சியின் உதவித் தலைவரான இவர் ஜூலை 2021 முதல் ஆகஸ்டு 2021 வரை 13-ஆவது மலேசிய துணைப் பிரதமராகவும் பணியாற்றினார். பெரிக்காத்தான் நேசனல் எனும் தேசிய கூட்டணியின் நிர்வாகத்தில் பாதுகாப்பு அமைச்சராக மார்ச் 2020 முதல் ஆகஸ்ட் 2021 வரை முன்னாள் பிரதமர் முகிதீன் யாசின் தலமையில் பணியாற்றினார்.
மலேசியாவின் 9-ஆவது பிரதமர்
19 ஆகத்து 2021 அன்று மலேசியாவின் 9-ஆவது பிரதமராக அம்னோ கட்சித் உதவித் தலைவர் இசுமாயில் சப்ரி யாக்கோப்புக்கு பெரிக்கத்தான் நேசனல் கூட்டணி ஆதரவு நல்கியதை அந்நாட்டு முன்னாள் பிரதமர் முகிதீன் யாசின் கூறினார். . 21 ஆகத்து 2021 அன்று முகிதீன் யாசின் ற்கு  பதிலாக மலேசியாவின் 9வது பிரதமராக மாமனார் சுல்தான் அப்துல்லா அவர்களால் நியமிக்கப்படடர்.
மேற்கோள்கள்
பகுப்பு:மலேசியப் பிரதமர்கள் பகுப்பு:மலேசிய அமைச்சர்கள் பகுப்பு:மலேசிய அரசியல்வாதிகள்‎ பகுப்பு:மலேசிய முசுலிம் அரசியல்வாதிகள் பகுப்பு:வாழும் நபர்கள்
சாராள் இசபெல் தேவா
thumb|சாராள் இசபெல் தேவா சாராள் ஜேன் பெரிட்சு என்பவர் ஒரு பாடகி ஆவார். இவர் 1977ஆம் ஆண்டில் பிப்ரவரி திங்கள் 25ஆம் தேதி இங்கிலாந்தில் பிறந்தார். இவருடைய மேடைபெயர் சாராள் இசபெல் தேவா ஆகும்.
பகுப்பு:சிம்போனிக்கு மெட்டல் பாடகர்கள் பகுப்பு:சிம்போனிக்கு பிளாக்கு மெட்டல் பாடகர்கள் பகுப்பு:1977 பிறப்புகள் பகுப்பு:வாழும் நபர்கள்
இலங்கை தமிழ் தேசியவாதம் (நூல்)
இலங்கை தமிழ் தேசியவாதம் அதன் ஆரம்பதோற்றம் பற்றியதோர் ஆய்வு (Sri Lankan Tamil nationalism) எனும் நூல் கலாநிதி முருகர் குணசிங்கம் எழுதிய முதலாவது வரலாற்று ஆய்வு நூலாகும். இந்த நூல் தென் ஆசியவியல் மையம், சிட்னியில், 2003 ஆம் ஆண்டு வெளியிடப்பட்டதாகும். இந்நூல் 346 பக்கங்களைக் கொண்டுள்ளது.
இந்தியாவில்
இந்தியாவில் நேரு பல்கலைக்கழகத்தில், வாசிப்பு பகுதிக்கு இந்த நூலின் பகுதி இணைக்கப்பட்டுள்ளன.
அமெரிக்காவில்
அமெரிக்காவில் கலாநிதி ஆய்வுகளை மேற்கொள்வோரின் சிறந்த ஆய்வுகளை சேகரிக்கும் ஆவணக் களஞ்சியத்திலும் இந்நுலின் உள்ளடக்கங்கள் களஞ்சியப்படுத்தப்பட்டுள்ளன.
இலங்கையில்
இலங்கையில் இந்த நூல், அறிஞர்கள், வரலாற்று ஆசிரியர்கள், கல்விமான்கள் மத்தியில் செல்வாக்கு பெற்றது. முதல் 500 பதிப்புகள் இலங்கையில் விற்பனையாகி, அடுத்து அனுப்பபட்ட 500 பிரதிகளை இலங்கை பறிமுதல் செய்து தடைவிதித்தது. அவற்றை பின்னரான காலங்களில் இணையத்தின் ஊடாக விற்பனை செய்தது என்பதும் குறிப்பிடத்தக்கது.
வெளியிணைப்புகள்
பகுப்பு:அரசியல் தமிழ் நூல்கள் பகுப்பு:ஆத்திரேலியத் தமிழ் நூல்கள் பகுப்பு:2003 தமிழ் நூல்கள் பகுப்பு:இலங்கையின் வரலாற்று நூல்கள் பகுப்பு:ஈழத்து வரலாற்றியல் தமிழ் நூல்கள் பகுப்பு:தமிழ்த் தேசியம்
இந்திய மன்னராட்சி அரசுகளின் பட்டியல்
1947 இந்தியப் பிரிவினைக்கு முன்னர், இந்தியாவில் மொத்தம் 562 இந்திய மன்னராட்சி அரசுகள் (Princely States) அல்லது சமஸ்தானங்கள் காணப்பட்டன. இவை பிரித்தானிய இந்திய அரசின் ஆளுகைக்கு உட்படாதவை ஆகும். இருப்பினும் இந்தியத் துணைப்படைத் திட்டத்தின் கீழ் பிரித்தானிய இந்திய அரசுக்கு ஆண்டுதோறும் திறை செலுத்தி தத்தம் பகுதிகளை ஆண்டு வந்தன.
வணக்கத்திற்குரிய சுதேச சமஸ்தானங்கள்
பிரித்தானிய இந்தியாவில் 562 சுதேச சமஸ்தானங்களில்  119 சமஸ்தானங்களின் மன்னர்களுக்கு மட்டுமே பிரித்தானிய அரசினர் துப்பாக்கிக் குண்டுகள் முழங்க மரியாதை வழங்கினர். சுதேச சமஸ்தான மன்னர்கள் ஆளும் நிலப்பரப்பு, ஆண்டு வருமானம், செலுத்தும் திறை மற்றும் மக்கள் தொகை பொறுத்து, வணக்கத்திற்காக வெடிக்க வைக்கும் துப்பாக்கி குண்டுகளின் எண்ணிக்கை 9 முதல் 21 வரை இருந்தது.
இந்தியா-பாகிஸ்தான் விடுதலைக்குப் பின்னர், சிக்கிம் தவிர்த்த பிற அனைத்து சுதேச சமஸ்தானங்கள் இந்தியா, பாக்கித்தான் மற்றும் பர்மாவில் இணைந்தது.
சுதந்திர இந்திய அரசுடன் இணைந்த மன்னராட்சி அரசுகள் பட்டியல்:
பிரித்தானிய இந்தியாவுடன் இணைக்கப்பட்ட மன்னராட்சி அரசுகள்
டல்ஹவுசி பிரபு அறிவித்த ஆண் வாரிசு இல்லா இராச்சியங்களை அவகாசியிலிக் கொள்கையின்படி, பிரித்தானியாவின் இந்தியப் பேரரசுடன் இணைக்கப்பட்ட இந்திய மன்னராட்சி நாடுகள் பட்டியல்:
சூட்டுக்கோல் மாயாண்டி சுவாமிகள்
சூட்டுக்கோல் மாயாண்டி சுவாமிகள் என்பவர் சிவகங்கை மாவட்டம் கட்டிகுளத்தில் வாழ்ந்த சித்தராவார். இவர் அங்கு வாழ்ந்த ராமலிங்க சாமிகளின் சீடராக இருந்தவர். ராமலிங்க சாமிகளிடம் இருந்த சூட்டுக்கோல், அவரது காலத்திற்கு பிறகு மாயாண்டி சாமிகளிடம் இருந்தது. தற்போது இந்த சூட்டுக்கோல் மாயாண்டி சாமிகள் சமாதியில் உள்ளது. அந்தக் கோலால் நல்லவர்களுக்கு நன்மையும், தீயவர்களுக்கு தண்டனையும் உண்டாகும் என்பது நம்பிக்கையாகும்.
கட்டிக்குளத்தில் குப்பமுத்து வேளார் - கூத்தாயி அம்மாள் தம்பதியினருக்கு காளயுத்தி வருடம் ஆடி மாதம் பூராட நட்சத்திரத்தில் மாயாண்டி பிறந்தார். இளவயதிலேயே இறையருள் பெற்றார்.
பள்ளிக் கல்வியைக் கற்றார். இடையே சித்து வேலைகளால் மக்களிடேயே பிரபலாக இருந்தார், பெற்றோர் இவரை புளியங்குடி கிராமத்தினைச் சேர்ந்த மீனாட்சி எனும் பெண்மணிக்கு திருமணம் செய்துவைத்தனர்,. ஒரு மகனையும், மகளையும் பெற்றார், பழநி யாத்திரைக்காக மனைவியின் நகையை விற்று அங்கு சென்றார். ராமேஸ்வரம் செல்லும் சாதுக்களுக்கும் உணவளித்தார்.
1930 ம் ஆண்டு புரட்டாசி மாதம் 11ம் நாள் சமாதியடைந்தார்.
மதுரை யைச் சேர்ந்த செல்வந்தரான கருப்பணக்கோனாரின் மகன் இருளப்பக்கோனார் என்பவர் திருப்பரங்குன்றம் அருகே மாயாண்டி சுவாமிகளுக்கு கோவில் கட்டினார்.இவரது சந்ததிகள் இன்றளவும் இந்த கோவிலை பாதுகாத்து வருகின்றனர்.
மெந்தாவாய் சிறிய ஆந்தை
மெந்தாவாய் சிறிய ஆந்தை (Mentawai scops owl)(ஓடசு மென்டாவி) இந்தோனேசியாவின் மேற்கு சுமத்ராவிற்கு அப்பால் உள்ள மெந்தாவாய் என்ற பெரிய தீவுகளில் மட்டும் காணப்படும் ஆந்தை சிற்றினம் ஆகும். இது ஒரு அகணிய உயிரி. இந்த இனம் மிதமான சிறிய எண்ணிக்கையிலான மக்கள்தொகையைக் கொண்டிருப்பதற்கான சில அறிகுறிகள் உள்ளன. இவை ஒரு சிறிய வரம்பில் வாழ்கின்றன. இவை காடுகளின் மீது மனித அழுத்தத்தின் காரணமாக வீழ்ச்சியடைந்து வருகின்றன. இருப்பினும், உயிரினங்களின் எண்ணிக்கை மற்றும் சாத்தியமான அச்சுறுத்தல்களின் தாக்கம் மற்றும் வாழ்விட மாற்றத்தைப் பொறுத்துக்கொள்ளும் தன்மை ஆகியவை பற்றி தற்போது அதிகம் அறியப்படவில்லை. எனவே இது அச்சுறு நிலையை அண்மித்த இனமாகப் பட்டியலிடப்பட்டுள்ளது.
மேற்கோள்கள்
பகுப்பு:ஆந்தைகள்
சங்கர் குரு
சங்கர் குரு (Sankar Guru) என்பது 1987 ஆம் ஆண்டய இந்திய தமிழ் அதிரடி திரைப்படம் ஆகும். இப்பட்டத்தை எல். ராஜா இயக்க, எம். சரவணன், எம். பாலசுப்பிரமணியன், எம். எஸ். குகன் ஆகியோர் தயாரித்துள்ளனர். பெரும்பாலும். தமிழில் எடுக்கப்பட்ட இப்படத்தின் தெலுங்கு பதிப்பானது சின்னாரி தேவதா என்ற பெயரில் வெளியிடப்பட்டது. இப்படத்தில் அர்ஜுன், சீதா, சசிகலா, பேபி சாலினி ஆகியோர் முக்கிய வேடங்களில் நடித்துள்ளனர். இப்படத்திற்கு சந்திரபோஸ் இசை அமைத்துள்ளார். படமானது 1987 மார்ச் 19 அன்று வெளியிடப்பட்டது. படம் வணிக ரீதியாக வெற்றிகரமாக இருந்தது மற்றும் அதிரடி காட்சிகளுக்கு பெயர் பெற்றது.
கதை
நேர்மையான மனிதரான சங்கர் குரு ஏழை மக்களின் உரிமைகளுக்காக போராடுகிறார். ரேகா அவனை காதலிகிறார். சங்கருக்கு எதிரான சில குண்டர்கள் சங்கருக்கு பாடம் கற்பிக்க அவளுக்கு இடர் விளைவிக்க முயல்கின்றனர். முடிவு என்ன என்பதே கதை.
பின்னணி இசை
படத்திற்கான பின்னணி இசையை சந்திரபோஸ் மேற்கொண்டார். பாடல்கள் மக்களால் வரவேற்கப்பட்டன.
வரவேற்பு
இந்தியன் எக்ஸ்பிரஸ் இதை "முற்றிலும் ஒன்றுமே இல்லாத பொழுதுபோக்கு படம்" என்று விமர்சித்தது.
வெளி இணைப்புகள்
பகுப்பு:மசாலாத் திரைப்படங்கள் பகுப்பு:தெலுங்குத் திரைப்படங்கள் பகுப்பு:இந்தியத் திரைப்படங்கள் பகுப்பு:1987 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சந்திரபோஸ் இசையமைத்த திரைப்படங்கள் பகுப்பு:அர்ஜூன் நடித்த தமிழ்த் திரைப்படங்கள் பகுப்பு:சரத் பாபு நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:மனோரமா நடித்த திரைப்படங்கள்
அங்கையன் கைலாசநாதன்
அங்கையன் கைலாசநாதன் (ஆகத்து 14, 1942 - ஏப்ரல் 5, 1976) ஈழத்து எழுத்தாளர். 33 ஆண்டுகளே வாழ்ந்திருந்த அங்கையன் நாவல், சிறுகதை, கவிதை, ஓவியம், வானொலி நாடகம் போன்ற பல துறைகளில் கால் பதித்தவர். ஒரு பத்திரிகையாளராக ஈழநாடு, வீரகேசரி ஆகியவற்றில் ஊடகத்துறையில் பணியாற்றியவர். சிறிதுகாலம் இலங்கை ஒலிபரப்புக் கூட்டுத்தாபனத்தில் தமிழ் வானொலி நாடகத் தயாரிப்பாளராகவும், 'வானொலி மஞ்சரி' இதழின் ஆசிரியராகவும் பணிபுரிந்திருக்கிறார். 1960 தொடக்கம் 17 ஆண்டுகள் எழுதியவர். ஈழத்து நெய்தல் நில மக்களது அவல வாழ்வைச் சித்திரித்து வெளிவந்த முதல் ஈழத்துப் புதினம் இவரது "கடல் காற்று" (1962) என்றே ஆய்வறிஞர்கள் கருதுகின்றனர். சிறிதுகாலம் இவர் 'சமூக தீபம்' என்ற இதழையும் வெளியிட்டார்.
வாழ்க்கைக் குறிப்பு
1942 ஆம் ஆண்டு மண்டைதீவில் பிறந்த அங்கையன், யாழ்ப்பாணம் இந்துக் கல்லூரியில் கல்வி கற்றார். 1960 ஆம் ஆண்டு பேராதனைப் பல்கலைக்கழகத்தில் பேராசிரியர்கள் சு. வித்தியானந்தன், க. கைலாசபதி ஆகியோரின் வழிகாட்டலில் தமிழ் மொழியைச் சிறப்புப் பாடமாகக் கற்று சிறப்புப் பட்டதாரியாக வெளியேறினார். கொழும்பிலுள்ள பிரித்தானியத் தூதராலயத்தில் மொழிபெயர்ப்பாளராகக் கடமையாற்றிய போது, 1967 இல் இராஜலட்சுமி அம்மாளைத் திருமணம் செய்து கொண்டார். இராசலட்சுமி இலங்கைத் தமிழ்க் கலாசார, பண்பாட்டு அலுவல்கள் திணைக்களத்தில் பணிப்பாளராக இருந்தவர். இவர்களுக்கு மூன்று பிள்ளைகள் உள்ளனர்.
எழுத்துலகில்
பேராதனைப் பல்கலைக்கழகத்தில் பயிலும் போதே அங்கையன் தன்னையொரு படைப்பாளியாக வெளிக்காட்டிக் கொண்டார். இலக்கியக் கட்டுரைகள், சிறுகதைகள், கவிதைகள் பலவற்றை எழுதினார். 2000 ஆம் ஆண்டின் பின் அங்கையன் சிறுகதைத் தொகுப்பு, நாவல் பிரசுரமாகின. பிரபல திறனாய்வாளர் கே. எஸ். சிவகுமாரன் அங்கையன் நூல்களை ஆய்வு செய்திருக்கிறார். 2000, 2001 இல் வடகிழக்கு மாகாண சபை அவரது சிறுகதைத் தொகுப்புக்கும் "சிட்டுக் குருவிகளும் வானம்பாடிகளும்' என்ற நாவலுக்கும் பரிசு கொடுத்துக் கௌரவித்தது. 4 ஆண்டுகளாக அங்கையன் இலங்கை ஒலிபரப்புக் கூட்டுத்தாபனத்தில் நாடகத் தயாரிப்பாளராகப் பணியாற்றினார்.
மெல்லிசைப் பாடல்கள்
ஈழத்தின் மெல்லிசைப் பாடல் முன்னோடி அங்கையன். "மணிக்குரல் ஒலித்தது' என்ற புகழ் பெற்ற பாடல் உட்பட 9 மெல்லிசைப் பாடல்களை எழுதியிருக்கிறார்.
நாவல்கள்
அங்கையனின் "சிட்டுக் குருவிகளும் வானம்பாடிகளும்" 1974 இலும் "செந்தணல்" 1968 இலும் கடல் காற்று 1962 இலும் பிரசுரமாகின. "சொர்க்கமும் நரகமும்" அவர் எழுதிய நான்காவது நாவல். செந்தணல் 1968 இல் படைக்கப்பட்ட பிரதேச நாவல். இது கொழும்பு நகர வாழ்வைச் சித்திரிப்பது. மித்திரன் இதழில் தொடர்ச்சியாக வெளிவந்தது.
கடல்சார் மக்களின் கதையே "கடல்காற்று' என்ற நாவல். அங்கையன் வாழ்ந்த காலத்திலேயே வெளிவந்தது. 1962 இல் பல்கலைக்கழகப் போட்டியில் பரிசுபெற்ற 94 பக்கங்களையுடைய நாவல். இரண்டாவது பதிப்பையும் கண்டது. விவசாயிகளின் ஆதிக்கத்தை விவரிக்கிறது. வீரகேசரியில் "கேட்டிருப்பாய் காற்றே' என்ற நாவலை வெளியிட்டார்.
வானொலி நாடகங்கள் பலவற்றை எழுதினார். சிங்கள நாவலொன்றையும், தமிழில் மொழிபெயர்த்திருக்கிறார். சிறந்த சஞ்சிகை ஆசிரியர் "சமூக தீபம்' என்ற சஞ்சிகையை வெளியிட்டவர். வீரகேசரி, ஈழநாடு பத்திரிகைகள் அவரது சிறுகதைகளை வெளியிட்டிருக்கின்றன.
மறைவு
பதினைந்து ஆண்டுகள் தரமான பல ஆக்க இலக்கியங்களைப் படைத்த அங்கையன் கைலாசநாதன் 1976 ஆம் ஆண்டு வாகன விபத்தில் சிக்கி, தமது முப்பத்தி மூன்றாவது வயதில் காலமானார்.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:ஈழத்து நாடகாசிரியர்கள் பகுப்பு:ஈழத்து வானொலிக் கலைஞர்கள் பகுப்பு:ஈழத்துப் பாடலாசிரியர்கள் பகுப்பு:1942 பிறப்புகள் பகுப்பு:1976 இறப்புகள் பகுப்பு:யாழ்ப்பாணத்து நபர்கள்
காட் ஆஃப் வார்:செயின்ஸ் ஆஃப் ஒலிம்பஸ்
காட் ஆஃப் வார்: செயின்ஸ் ஆஃப் ஒலிம்பஸ் என்பது மூன்றாம் நபர் அதிரடி-சாகச நிகழ்பட ஆட்டம் ஆகும், இது ரெடி அட் டான் மற்றும் சாண்டா மோனிகா ஸ்டுடியோவால் உருவாக்கப்பட்டது, மேலும் சோனி கம்ப்யூட்டர் என்டர்டெயின்மென்ட் நிறுவனம் வெளியிட்டது. இது முதன்முதலில் பிளேஸ்டேஷன் போர்ட்டபிள் (பிஎஸ்பி) கையடக்க முனையத்திற்காக மார்ச் 4, 2008 அன்று வெளியிடப்பட்டது. இந்த விளையாட்டு காட் ஆஃப் வார் தொடரில் நான்காவது பதிப்பாகும், இரண்டாவது காலவரிசைப்படி, அசல் காட் ஆஃப் வாரின் தொடர்ச்சியாகும். கிரேக்க புராணங்களில் உள்ள பழிதீர்க்கும் கதையினை அடிப்படையாகக் கொண்டது.ஒலிம்பியன் கடவுள்களுக்கு சேவை செய்யும் ஸ்பார்டன் வீரரான கதாநாயகன் க்ராடோஸை இந்த விளையாட்டினை விளையாடும்  வீரர் கட்டுப்படுத்தும் வகையில் இது அமைக்கப்பட்டுள்ளது. அதெனா எனும் பெண் கடவுளால் இவர் வழிநடத்தப்படுகிறார். அவர் சூரியக் அகடவுளாஅன ஹீலியஸ் என்பவரைத் தேடிக் கண்டுபிடிக்குமாறு அறுவுறுத்துகிறார்.ஹீலியச் இல்லாத நேரத்தில் மார்பியஸ் என்பவர் மக்களைத் துன்புறுத்துகிறான்.
தரவரிசையில் விமர்சகர்கள் மற்றும் விளையாட்டு தரவரிசைகளில் 5 வது இடத்தைப் பிடித்தது,. 1UP இந்த விளையாட்டு தொழில்நுட்ப காட்சி, மற்றும் கணினியில் சிறந்த தோற்றமுடைய விளையாட்டு என்று கூறியது. இது "சிறந்த பிஎஸ்பி அதிரடி விளையாட்டு", "சிறந்த வரைகலை தொழில்நுட்பம்" மற்றும் "சிறந்த ஒலிப் பயன்பாடு" உட்பட பல விருதுகளை வென்றது. செப்டம்பர் 2010 இல், கேம் ப்ரோ இந்த விளையாட்டினை சிறந்த PSP விளையாட்டாக அறிவித்தது. ஜூன் 2012 க்குள், இந்த விளையாட்டு உலகளவில் 3.2 மில்லியன் பிரதிகள் விற்றது, இது ஆனித்துக் காலத்திலும் சிறந்த விற்பனையான நான்காவது பிளேஸ்டேஷன் போர்ட்டபிள் விளையாட்டு ஆகும்.
விருது
ஐ.ஜி.என் இன் பெஸ்ட் ஆப் 2008 விருதுகளில், செயின்ஸ் ஆஃப் ஒலிம்பஸ் "சிறந்த பிஎஸ்பி அதிரடி விளையாட்டு விருது வென்றது", "சிறந்த வரைகலை தொழில்நுட்பம்", மற்றும் "சிறந்த ஒலியின் பயன்பாடு" ஆகியவற்றுக்கான விருதுகளைப் பெற்றது. கேம்ஸ்பாட்டின் 2008 ஆம் ஆண்டின் வாசகர்களால் தேர்ந்தெடுக்கப்படும் சிறந்த விளையாட்டுக்கான விருதினைப் பெற்றது. செப்டம்பர் 2010 இல், கேம் ப்ரோ காட் ஆஃப் வார்: செயின்ஸ் ஆஃப் ஒலிம்பசை சிறந்த பி எஸ் பி விளையாட்டுக்குத் தேர்வானது.
சான்றுகள்
பகுப்பு:கணினி விளையாட்டுக்கள்
முகம்மது இர்பான்
முகம்மது இர்பான் (Mohammad Irfan, பிறப்பு: சூன் 6 1982) பாக்கித்தான் துடுப்பாட்ட அணியின் வீரர் ஆவார்.இவர் வலதுகை விரைவு வீச்சாளர் ஆவார். இவர் 7 அடி 1 அங்குலம் உயரம் உடையவர். முதல்தரத் துடுப்பாட்டப் போட்டிகளில் விளையாடிய அதிக உயரம் உள்ளவர் எனும் பெருமை பெற்றவர் ஆவார். இதற்கு முன் மேற்கிந்தியத் திவுகள் அணியைச் சேர்ந்த ஜோயல் கார்னர் மற்றும் ஆத்திரேலியத் துடுப்பாட்ட அணியைச் சேர்ந்த புரூஸ் ரெய்ட் ஆகியோர் 6 அடி 8 அங்குலம் உயரம் கொண்டதே சாதனையாக இருந்தது. இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் இவர் விளையாடியுள்ளார்.
இந்தியன் பிரீமியர் லீக்
2011 இந்தியன் பிரீமியர் லீக் தொடரில் கொல்கத்தா நைட் ரைடர்ஸ் அணிக்காக விளையாடினார். இந்த அணியின் தலைமைப் பயிற்சியாளரான பாக்கித்தான் துடுப்பாட்ட அணியின் முன்னாள் வீராரான வசீம் அக்ரம் இவரைத் தேர்வு செய்ய அறிவுறுத்தினார். எனவே இவரை கொல்கத்தா அணி நிர்வாகம் ஏலத்தில் எடுத்தது. இருந்த போதிலும் இந்தியத் துடுப்பாட்டக் கட்டுப்பாடு வாரியம்   மற்றும்  பாக்கிஸ்தான் துடுப்பாட்ட வாரியத்தின் அனுமதி பெற வேண்டியிருந்தது.
தேர்வுத் துடுப்பாட்டப் போட்டிகள்
2013 ஆம் ஆண்டில் பாக்கித்தான் துடுப்பாட்ட அணி தென்னாப்பிரிக்காவில் சுற்றுப்பயணம் செய்து விளையாடியது. பெப்ரவரி 14 இல் கேப் டவுனில் நடைபெற்ற தென்னாப்பிரிக்கத் துடுப்பாட்ட அணிக்கு எதிரான இரண்டவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 12 பந்துகளில் 6 ஓட்டங்களை  எடுத்து பீட்டர்சனின் பந்துவீச்சில் ஆட்டமிழந்தார். பின் பந்துவீச்சில் 21 ஓவர்கள் வீசி 1 ஓவரை மெய்டனாக வீசி 86 ஓட்டங்களை விட்டுக் கொடுத்தார். இதில் 3 இலகுகளைக் கைப்பற்றினார். பின் இரண்டாவது ஆட்டப் பகுதியில் 14 பந்துகளில் 2 ஓட்டங்கள் எடுத்தார். பின் பந்துவீச்சில் 10 ஓவர்கள் வீசி 1 ஓவரை மெய்டனாக வீசி 35 ஓட்டங்களை விட்டுக் கொடுத்தார். ஆனாலிலக்கினைக் கைப்பற்றவில்லை. இந்தப் போட்டியில் தென்னாப்பிரிக்க அணி 4 இலக்குகள் வித்தியாசத்தில் வெற்றி பெற்றது.
பின் தென்னாப்பிரிக்க அணி ஐக்கிய அரபு அமீரகத்தில் சுற்றுப் பயணம் செய்து தேர்வுத் துடுப்பாட்டப் போட்டிகளில் விளையாடியது. அக்டோபர் 23, இல் துபாயில் தென்னாப்பிரிக்க அணிக்கு எதிரான இரண்டாவது தேர்வுத் துடுப்பாட்டப்போட்டியில் இவர் விளையாடினார். இதன் முதல் ஆட்டப் பகுதியில் 2 பந்துகளில் ஓட்டங்கள் ஏதும் எடுக்காமல் இம்ரான் தாஹீர் பந்துவீச்சில் ஆட்டமிழந்தார். பின் பந்துவீச்சில் 35 ஓவர்கள் வீசி 102 ஓட்டங்களை வீட்டுக்கொடுத்தார்.இதில் 5 ஓவர்களை மெய்டனாக வீசினார். இந்தப் போட்டியில் 3 இலக்குகளைக் கைப்பற்றினார். பின் இரண்டாவது ஆட்டப் பகுதியில் 29 பந்துகளில் 14 ஓட்டங்கள் எடுத்து டுமினி பந்துவீச்சில் ஆட்டமிழந்தார். இதில் தென்னாப்பிரிக்க அணி ஒரு ஆட்டப் பகுதி மற்றும் 92 ஓட்டங்கள் வித்தியாசத்தில் வெற்றி பெற்றது.
பன்னாட்டு இருபது20
டிசம்பர் 25, 2012 இல் பெங்களூருவில் நடைபெற்ற இந்தியத் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமனார். இதில் 4 ஓவர்கள் வீசி 25 ஓட்டங்களை விய்யுக்கொடுத்து 1 இலக்கினைக் கைப்பற்றினார்.பாக்கித்தான் அணி 5 இலக்குகள் வித்தியாசத்தில் வெற்றி பெற்றாது.
வெளியிணைப்புகள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1982 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
பிராங்க் டைசன்
பிராங்க் டைசன் (Frank Tyson, (6 சூன் 1930 – 27 செப்டம்பர் 2015) என்பவர் இங்கிலாந்து அணியின் முன்னாள் துடுப்பாட்டக்காரர் ஆவார். இவர் 17 தேர்வுத் துடுப்பாட்டப் போட்டிகளிலும் 244 முதல்தர துடுப்பாட்டப் போட்டிகளிலும் கலந்து கொண்டுள்ளார்.  1954 - 1959 ஆம் ஆண்டுகளில்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
இவர் 1960 இல் ஆத்திரேலியாவுக்கு குடிபெயர்ந்த பின்னர் பள்ளி ஆசிரியர், பத்திரிகையாளர், துடுப்பாட்டப் பயிற்சியாளர் மற்றும் துடுப்பாட்ட  வர்ணனையாளர் போன்ற பல்வேறு பணிகளில் பணியாற்றினார். பத்திரிகைகளால் " டைபூன் டைசன் " என்று புனைபெயர் கொண்டு அழைக்கப்பெற்ற இவர், துடுப்பாட்டத்தில் சிறந்த விரைவுபந்து வீச்சாளர்களில் ஒருவராக பல வர்ணனையாளர்களால் கருதப்பட்டார் 17 தேர்வுத் துடுப்பாட்டப் போட்டிகளில் 76 விக்கட்டுகளை (18.56) எடுத்தார். 75 விக்கட் இழப்புகளை வீழ்த்திய பந்து வீச்சாளர்களில் டைசன் துடுப்பாட்டத்தில் ஏழாவது மிகக் குறைந்த பந்துவீச்சு சராசரியை வைத்திருந்தார். குறைந்த சராசரியில் 20 விக்கட்டுக்கும் மேற்பட்ட இழப்புகளை கைப்பறி சாதனை படைத்தார். 2007 ஆம் ஆண்டில் இவரை 1955 ஆம் ஆண்டின் விஸ்டன் துடுப்பாட்ட  வீரராக அறிவித்தது, 1954-55 ஆம் ஆண்டில் இவர் ஆத்திரேலியா சுற்றுப்பயணத்தில் நடந்த போட்டித் தொடரில்  28 இழப்புகளை 20.82 எனும் சராசரியில் எடுத்து  நாடு ஆசசை தக்கவைத்துக்கொள்வதில் முக்கிய பங்கு வகித்தார். டைசன் விக்டோரியாயா துடுப்பாட்ட அணி இரண்டு செபீல்டு சீல்டு கோப்பைகளை வென்ற அணியினைப் பயிற்றுவித்தார், பின்னர் இலங்கை தேசிய துடுப்பாட்ட அணிக்கு பயிற்சியளித்தார். ஏபிசி மற்றும் சேனல் நைனில் 26 ஆண்டுகள் துடுப்பாட்ட வர்ணனையாளராக பணியில் இருந்தார்.
ஆரம்பகால வாழ்க்கை
டைசனின் தாயார் வயலட் டைசன் (பிறப்பு 1892) மற்றும் இவரது தந்தை யார்கசயர் சாயமிடும் நிறுவனத்தில் பணிபுரிந்தார், ஆனால் இவரது மகன் இங்கிலாந்துத் துடுபாட்ட அணிக்குத்  தேர்ந்தெடுப்பதற்கு முன்பு அவர் இறந்தார். சிறுவனாக இருந்தபோது, தனது மூத்த சகோதரர் டேவிட் டைசனுடன் துடுப்பாட்டம் விளையாடினார், இவர் இரண்டாம் உலகப் போரின் போது ஆத்திரேலியாவில் பணியாற்றினார். மிடில்டனில் உள்ள ராணி எலிசபெத்தின் இலக்கணப் பள்ளியில் கல்வி கற்றார், டர்காம் பல்கலைக்கழகத்தின் ஆட்ஃபீல்டு கல்லூரியில் ஆங்கில இலக்கியம் பயின்றார்
ஒரு பல்கலைக்கழக பட்டதாரி என்ற முறையில், 1950 களில் தொழில்முறை துடுப்பாட்ட வீரர்களிடையே டைசன் பரவலாக அறியப்பட்டார். இவர் ஒரு தகுதிவாய்ந்த பள்ளி ஆசிரியராக இருந்தார், மேலும் ஜெஃப்ரி சாசர், ஜார்ஜ் பெர்னார்ட் ஷா மற்றும் வர்ஜீனியா வூல்ஃப் ஆகியோரின் படைப்புகளை சுற்றுப்பயணங்களில் வாசிக்கும் பழக்கம் கொண்டவராக இருந்தார். ஸ்லெட்ஜிங் செய்யும் மட்டையாளர்களுக்கு இவர் வேர்ட்ஸ்வொர்த்தை மேற்கோள்களை பதிலாக சுட்டிக் காட்டினார். இவர் தனது தேசிய சேவையை (போரின் போது ) ராயல் கார்ப்சு ஆஃப் சிக்னல்களில் 1952 இல் ஒரு விசைப்பலகை இயக்குனராக இருந்தார். விளையாட்டு வீரர்கள் பொதுவாக தலைமையக ஊழியர்களாகப் பணிபுரிந்தனர். இவர் தலைமையக 4 ஆவது பயிற்சி படைப்பிரிவில் பணியாற்றினார். இவர் துப்பாக்கிகளை வெறுத்தார், இவர் தனது துப்பாக்கி பயிற்சியை எடுத்தபோது, தான் எப்போதும் இலக்கை தவறவிட்டதாக கூறினார். 1952-53 ஆம் ஆண்டில் இவர் மரங்களை வெட்டுபவராகப் பணிபுரிந்தார். இதனை ஜோன் ஸ்னோ ஒரு விரைவு வீச்சாளரின் தசைகளை வளர்ப்பதற்கான ஒரு சிறந்த பயிற்சியாகக் கருதினார் மற்றும் துடுப்பாட்ட வீரர்களுக்கான ஆல்ஃப் கோவரின் கிழக்கு மலை உட்புற பள்ளியில் பயின்றார்.
மேற்கோள்கள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1930 பிறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:2015 இறப்புகள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
வீட்டுக் கருவிகள்
வீட்டு வேலைகளை இலகுவாக்குவதற்கும் பிற வாழ்வியல் தேவைகளுக்கும் பல்வேறு வீட்டுச் சாதனங்கள் பயன்பாட்டில் உள்ளன. இவற்றில் பல மின்சக்தியில் இயங்குகின்றன.
இவற்றையும் பார்க்க
பகுப்பு:வீட்டுக் கருவிகள் பகுப்பு:மனையியல் பகுப்பு:வீடு
சமற்கிருதம் உள்வாங்கிக்கொண்ட தமிழ்ச்சொற்கள்
சமற்கிருதம் உள்வாங்கிக்கொண்ட தமிழ்ச்சொற்கள் (Tamil loanwords in Sanskrit) இங்குப் பட்டியலிடப்படுகின்றன.
அறிமுகம்
சமற்கிருதச் சொற்களில் ஐந்தில் இரு பகுதிச் சொற்கள் தமிழ் வேர்ச்சொற்களிலிருந்து பிறந்தவை எனத் தேவநேயப் பாவாணர் கூறுகிறார்.
மேற்கோள்கள்
பகுப்பு:தமிழியல் பகுப்பு:சமசுகிருதம்
கம்போடியா
கம்போடிய முடியரசு (, முழுப் பெயர் 150px, உச்சரிப்பு: Preăh Réachéanachâkr Kâmpŭchea) முற்காலத்தில் கம்பூச்சியா என அறியப்பட்ட ஒரு தென்கிழக்கு ஆசிய நாடாகும். இந்நாட்டில் ஏறக்குறைய 14 மில்லியன் மக்கள் வாழ்கின்றனர்.. இந்நாட்டின் தலைநகர் புனோம் பென் நகரம். இதுவே இந்நாட்டின் மிகப்பெரிய நகரமும் ஆகும். இந்நாட்டுக் குடிமக்களை "கம்போடியர்" எனவும், கிமர் எனவும் அழைக்கின்றனர். எனினும், “கிமர்” என்னும் குறியீடு கிமர் இன கம்போடியர்களை மட்டுமே அழைக்க பயன்படுத்தப்படுகிறது. பெரும்பான்மையான கம்போடியர் தேரவாத பௌத்த சமயத்தைப் பின்பற்றுகின்றனர்.கம்போடியாவின் தேசிய மதம் தேரவாத பௌத்தம்
கம்போடியாவின் எல்லைகளாக, மேற்கிலும், வடமேற்கிலும் தாய்லாந்து நாடும், வடகிழக்கில் லாவோஸ் நாடும், கிழக்கு மற்றும் தென்கிழக்கில் வியட்நாம் நாடும், தெற்கில் தாய்லாந்து வளைகுடாவும் அமைந்துள்ளன. கம்போடியாவின் முக்கிய புவியியல் கூறுகளாக திகழ்வன இந்நாட்டில் பாயும் மீக்கோங் ஆறும், தொன்லே சாப் ஏரியும் ஆகும். கம்போடியர்களின் முக்கிய தொழில்களாவன: நெசவு, கட்டுமானம், சுற்றுலா சார்ந்த சேவை. கடந்த 2007ம் ஆண்டு மட்டும் ஏறக்குறைய 4 மில்லியன் வெளிநாட்டுச் சுற்றுலாப் பயணிகள் அங்கூர் வாட் கோவில் பகுதிக்கு வருகை தந்தனர். கடந்த 2005ம் ஆண்டு நடந்த புவி ஆய்வில், கம்போடியாவின் நீர் நிலைகளுக்கு அடியே கல்நெய்யும், இயற்கை எரிவளியும் இருப்பதைக் கண்டறிந்தனர். 2011 ம் ஆண்டு வாக்கில் எண்ணெய்க் கிணறுகள் செயல்பட துவங்கும் என எதிர்பார்க்கின்றனர். இம்முயற்சிகள் நாட்டின் பொருளாதார நிலையை உயர்த்தும் காரணிகளாக அமையும் என நம்புகின்றனர்.
கிமர் பேரரசு
முதல் முன்னேறிய கம்போடிய நாகரிகம் கிமு முதலாம் நூற்றாண்டு வாக்கில் தோன்றியதாக அறியப்படுகிறது. கிபி மூன்றாம் நூற்றாண்டு முதல் ஐந்தாம் நூற்றாண்டு வரை, இந்திய அரசுகளான புன்னன், சென்லா அரசுகளின் கட்டுப்பாட்டில் இருந்தது. இவ்வரசுகளின் வழித்தோன்றல்களே பின்னர் கிமர் பேரரசை நிறுவினர் என்பது ஆய்வாளர் கருத்து. . இவ்வரசுகள் சீனாவுடனும், தாய்லாந்துடனும் நெருங்கிய தொடர்பினைக் கொண்டிருந்தனர். . இவ்வரசுகளின் மறைவுக்கு பின் தோன்றிய கிமர் பேரரசு, ஒன்பதாம் நூற்றாண்டு முதல் 15ம் நூற்றாண்டு வரை கம்போடிய நிலப்பகுதியை வளமுடன் ஆட்சிசெய்தது.
கிமர் பேரரசின் செல்வச் செழிப்பின் உச்சத்தில், அதன் தலைநகரான அங்கோர் நகரம் உருவானது. அங்கூர் நகரின், அங்கோர் வாட் கோவில் வளாகம் இன்றும் பாதுகாக்கப்பட்டு, கிமர் பேரரசின் கட்டடக்கலைக்கு எடுத்துக்காட்டாக விளங்குகிறது.
பிரான்சு ஆதிக்கம்
கம்போடிய அரச குடும்பத்தில் பிறந்த மன்னர் நோரோடாம், 1863 ஆம் ஆண்டு பிரான்சு உதவியுடன், கம்போடியாவின் அரசராக பொறுப்பேற்றார். அவர் அரசராக இருப்பினும், பிரான்சு நாடே நாட்டின் பாதுகாப்பு அதிகாரத்தை கொண்டிருந்தது. . மன்னர் நோரோடாம் பிரான்சு நாட்டின் கைப்பாவையாகவே செயற்பட்டாலும், கம்போடியாவை வியட்நாமியர்களின் ஆதிக்கத்திலிருந்தும், சயாமியரின் ஆதிக்கத்திலிருந்தும் மீட்டதால், கம்போடியாவின் முதல் நவீன அரசராக கருதப்படுகிறார். பிரான்சு நாடு, கம்போடியாவின் பாதுகாப்பாளனாக 1863 முதல் 1954 வரை இருந்தது. இரண்டாம் உலகப்போரின் போது, 1941 முதல் 1945 வரை சப்பானிய பேரரசினால் கையகப்படுத்தப்பட்டு, பின், 1954ம் ஆண்டு நவம்பர் 9 இல் பிரான்சு நாட்டிலிருந்து விடுதலை அடைந்தது. தற்போது, கம்போடியா அரசியல் சாசனத்திற்குட்பட்ட மன்னராட்சி முறையில் ஆளப்படுகிறது.
கிமர் செம்படை
1955ம் ஆண்டு இளவரசர் சிகானோவ், தனது இளவரசர் பட்டத்தைத் துறந்து நாட்டின் தலைமை அமைச்சராகத் தேர்ந்தெடுக்கப்பட்டார். தனது தந்தையின் மறைவுக்குபின், 1960 ஆண்டு மீண்டும் இளவரசர் பட்டத்தின் மூலம் நாட்டின் தலைவரானார். வியட்நாம் போர் நடந்து கொண்டிருந்த காலகட்டத்தில், சிகானோவ் கம்போடியாவை நடுநிலை நாடு என்று அறிவித்திருந்த போதிலும், அவர் சீன பயணம் மேற்கொண்ட காலத்தில், தலைமை அமைச்சர் தலைமையில் நடந்த தனக்கு எதிரான ஆட்சிக்கலைப்பினால், தனது நிலையை மாற்றி பொது உடைமை நாடுகளின் அணியில் சேர்ந்தார். அவரது கிமர் செம்படை (சிவப்பு சீன பொது உடைமை கொள்கையின் வண்ணமாக போற்றப்பட்டது), ஐக்கிய அமெரிக்கா ஆதரவு பெற்ற கம்போடிய படைகளுடன் மோதி பல பகுதிகளை கட்டுக்குள் கொண்டுவந்தது. . இதுவே கம்போடிய உள்நாட்டு போருக்கு வழிவகுத்தது.
மெனு படை நடவடிக்கை
தொடர்ந்து மெனு படை நடவடிக்கை என்ற பெயரில் அமெரிக்கப் படையினர் நடத்திய குண்டுவீச்சுத் தாக்குதல்களின் மூலம் செம்படையின் முயற்சி சிறிது தடைபட்டது. ஆயினும், செம்படையின் முன்னேற்றத்தை குண்டுவீச்சுகளால் முழுமையாக கட்டுப்படுத்த முடியவில்லை.
இச்சண்டைகளின் விளைவாக ஏறக்குறைய 2 மில்லியன் கம்போடியர் புனோம் பென் நகரத்தை விட்டு ஏதிலிகளாக வெளியேற்றப்பட்டனர். கொல்லப்பட்ட கம்போடியர் எண்ணிக்கை, ஆதாரங்களைப் பொருத்து மாறுபடுகிறது. ஐக்கிய அமெரிக்காவின் விமானப்படையின் மதிப்பீட்டின்படி ஏறக்குறைய 16,000 லிருந்து 25,500 கிமர் செம்படை வீரர்கள் கொல்லப்பட்டதாக கணிக்கின்றனர். . ஆனால், பல வரலாற்றாசிரியர்கள் ஐக்கிய அமெரிக்காவின் இக்குண்டு வீச்சுகள் அப்பாவி மக்களை கொன்றதோடு, குடிமக்கள் கிமர் செம்படையில் சேர்ந்து போரிடவும் அவர்களை தூண்டியதாக குறிப்பிடுகிறார்கள். . கம்போடிய வரலாறு ஆய்வாளர் கிரெக் குறிப்பிகையில் எளிதாக தோற்கடிக்கபடக் கூடிய கிமர் செம்படை ஐக்கிய அமெரிக்காவின் பெரும் தாக்குதலால், மக்களிடம் ஆதரவு பெற்று தோற்கடிக்கவே படமுடியாத படையாக உருவெடுத்தது.
1975 பஞ்சமும், கொலைக்களங்களும்
போர் முடிவுற்ற நிலையில் 1975 இல், கம்போடியா நாட்டில் கடும் பஞ்சம் நிலவியது. மக்கள் உணவுப் பற்றாகுறையால் பெரும் அல்லல் உற்றனர். இந் நிலையில் போல் போட் தலைவராக இருந்த கிமர் செம்படை, புனோம் பென் நகரை முழுகட்டுபாட்டுக்குள் கொண்டுவந்து, ஆட்சியைக் கைபற்றி நாட்டின் பெயரை கம்பூச்சிய குடியரசு என மாற்றியமைத்தது. நகர மக்கள் கட்டாயத்தின் பெயரில் உழவுத் தொழிலில் ஈடுபட்டனர். மேற்கத்திய மருந்துகள் மக்களுக்கு மறுக்கப்பட்டமையால் பல்லாயிரம் மக்கள் மாண்டனர். கொலைக்களங்களில் இருந்து எடுக்கப்பட்ட மண்டை ஓடுகள்|thumbnail
இக்கொடுங்கோலாட்சியின் விளைவாக கொல்லப்பட்ட மக்களின் எண்ணிக்கை ஏறக்குறைய 1 மில்லியனிலிருந்து 3 மில்லியன் வரை என மதிப்பீடு செய்யப்பட்டுள்ளது.
கம்போடியாவின் பல இடங்களில் கொலைக்களங்கள் உருவாக்கப்பட்டன. இவ்விடங்களில் மக்கள் மொத்தமாக கொல்லப்பட்டனர்.
அமைதி ஒப்பந்தம்
கிமர் செம்படை அரசு கம்போடியாவில் வாழும் வியட்நாமியர்களையும் கொல்வதைத் தொடர்ந்ததால் நவம்பர் 1978 ஆம் ஆண்டு, வியட்நாம் கிமர் செம்படையுடன் போர் தொடுத்தது. போரும், வன்முறைகளும் 1978 - 1989 வரை தொடர்ந்தன. 1989ம் ஆண்டு, முதன்முதலாக பாரிஸ் நகரில் அமைதி பேச்சுவார்த்தை நடைபெற்றது. ஐக்கிய நாடுகள் அவையின் வழிநடத்துதலின் மூலம் 1991 ம் ஆண்டு சண்டை நிறுத்தமும், ஆயுதகுறைப்பும் நடப்புக்கு வந்தது.
மறுமலர்ச்சி
ஏறக்குறைய 20 ஆண்டுகள் நடைபெற்ற கொடிய போரினால் நாட்டின் பண்பாடு, பொருளாதாரம், சமூகம், அரசியல் என அனைத்து துறைகளும் பெரும் சிதைவடைந்து காணப்பட்டது. தற்போது நிலைமை கட்டுக்குள் இருப்பதாக மக்கள் உணரத் தொடங்கியுள்ளனர். கம்போடியாவின் முன்னேற்றத்தில் அக்கறை கொண்ட நாடுகளான சப்பான், பிரான்சு, செருமனி, கனடா, ஆசுத்திரேலியா, ஐக்கிய அமெரிக்கா ஆகியன பொருளாதார உதவிகளை வழங்கி வருகின்றன.
அரசியல்
thumbnail|upright|[[ஊன் சென், கம்போடியாவின் தலைமை அமைச்சர்]] thumbnail|left|250px|கம்போடிய மன்னர் [[நோரோடாம் சிகாமணி]] கம்போடியா அரசு 1993ம் ஆண்டு ஏற்கப்பட்ட நாட்டின் அரசியல் சாசனத்தின்படி அரசியல் சாசனத்திற்குட்பட்ட மன்னராட்சி முறையில் மக்களால் தேர்ந்தெடுக்கப்பட்ட சார்பாளர்களால் ஆட்சி செலுத்தி வருகிறது. கம்போடிய மக்களாட்சி பல கட்சி முறையை கொண்டது. தலைமை அமைச்சர் அரசாங்கத்தின் தலைவர். கம்போடிய மன்னர் நாட்டின் தலைவர். தலைமை அமைச்சர், மன்னரால், மக்களால் தேர்ந்தெடுக்கப்பட்ட சார்பாளர்களின் வழிகாட்டுதலின் மூலம் நியமிக்கப்படுகிறார். தலைமை அமைச்சருக்கும், அவரது அமைச்சரவைக்கும் எல்லா மூல அதிகாரங்களும் கொடுக்கப்பட்டுள்ளது.
கடந்த 2007ம் ஆண்டு, ஒரு பன்னாட்டு அமைப்பு உருவாக்கிய ஊழல் குறைந்த நாடுகளின் தரவரிசையில் கம்போடியா 162வது இடத்தில் இருப்பதின் மூலம் ஊழல் மலிந்திருப்பதை அறியலாம். அப்பட்டியலின் மூலம், கம்போடியா தென் கிழக்கு ஆசியா நாடுகளில் மூன்றாவது ஊழல் மலிந்த நாடு என்பதையும் அறியலாம்.
பிபிசி நிறுவனத்தின் அறிக்கை ஒன்று கம்போடிய அரசியல் களத்தில் மலிந்திருக்கும் ஊழலை விளக்குகிறது. இவ்வுரையில் பன்னாட்டு உதவி நிதி எவ்வாறு சில கம்போடிய அரசியல்வாதிகளால் களவாடப்படுகிறது என்பது விளக்கப்படுகிறது.
புவியியல்
கம்போடியாவின் மொத்த பரப்பளவு 181,035 சதுர கிலோமீட்டர். அந்நாடு, 443 கிலோமீட்டர் கடற்கரையைத் தாய்லாந்து வளைகுடாவில் கொண்டுள்ளது. கம்போடியாவின் தனித்த ஒரு புவியியல் கூறாகத் திகழ்வது தொன்லே சாப் ஏரி ஆகும். இவ்வேரி வறண்ட காலத்தில், சுமார் 2,590 சதுர கிலோமீட்டர் பரப்பையும், மழைக்காலத்தில் விரிந்து சுமார் 24,605 சதுர கிலோமீட்டர் பரப்பையும் கொண்டுள்ளது. இந்த ஏரியை நெருங்கிய சமவெளிப் பகுதிகளில் அரிசி பயிரிடப்படுகிறது. இப்பகுதி கம்போடியாவின் மக்கள் நெருக்கம் மிகுந்த பகுதியாகும். கம்போடிய நாட்டில் உள்ள மலைகள்: ஏலக்காய் மலை, யானை மலை, மற்றும் டென்கிரக் மலை. கம்போடியா நாட்டின் உயரமான பகுதியான போனோம் ஆரோல் சுமார் 1,813 மீட்டர் உயரத்தில் நாட்டின் நடுப்பகுதியில் அமைந்துள்ளது.
காலநிலை
thumbnail|left|250px|கம்போடியாவின் [[கோ தொன்சே தீவு]] கம்போடியாவின் தட்பவெப்ப நிலை 10° இருந்து 38 °C வரை மாறுபடுகிறது. இந்நிலப்பகுதி தென்மேற்கு பருவக்காற்று மூலம் மே மாதம் முதல் அக்டோபர் மாதம் வரை மழை பெறுகிறது. வடகிழக்கு பருவக்காற்று மூலம் நவம்பர் மாதம் முதல் மார்ச் மாதம் வரை மிகக் குறைந்த அளவு மழை பெறுகிறது. இந்நாட்டின் காலநிலையை இரண்டு பருவங்களாகப் பிரிக்கலாம். முதலாவது மழைக்காலம், மே மாதம் முதல் அக்டோபர் மாதம் வரை நிலவும் இப்பருவத்தில் தட்பவெப்பநிலை ஏறத்தாழ 22 °C குறைவாக இருக்கிறது. இரண்டாவது பருவம் வறண்ட காலம், நவம்பர் மாதம் முதல் மார்ச் மாதம் வரை நிலவும் இப்பருவத்தில் தட்பவெப்பநிலை ஏறத்தாழ 40 °C வரை காணப்படுகிறது. thumbnail|right|250px|பருவக்காற்று காலம் கம்போடியா
வெளிநாட்டு உறவுகள்
கம்போடியா ஐக்கிய நாடுகள் அவையின் உறுப்பினர் ஆகவும், அதன் துணை அமைப்புகளான உலக வங்கி, பன்னாட்டு நிதியம் ஆகியவற்றின் உறுப்பினராகவும் இருந்து வருகிறது. மேலும், இந்நாடு, ஆசியான் அமைப்பின் பகுதியான ஆசிய வளர்ச்சி வங்கியின் உறுப்பினராகவும் இருந்து வருகிறது. 2005ம் ஆண்டு நடந்த கிழக்காசிய உச்சி மாநாட்டின் தொடக்க விழாவில் கம்போடியா கலந்து கொண்டது.
கம்போடியா பல உலக நாடுகளுடன் நல்லுறவை காத்து வந்துள்ளது. இந்நாட்டில் 20 வெளிநாட்டுத் தூதரகங்கள் செயல்பட்டு வருகின்றன. கம்போடியாவில் நடந்த 20 ஆண்டு போர் முடிவுற்றபோதிலும், கம்போடியாவுக்கும் அதன் அண்டை நாடுகளுக்குமான எல்லை பிரச்சனைகள் இன்னும் முடிவுறவில்லை. கம்போடியாவின் அருகில் அமைந்துள்ள தீவுகளை உரிமை கொண்டாடுவதிலும், சில எல்லைசார்ந்த பகுதிகளிலும் வியட்நாம் நாட்டுடன் எற்பட்ட எல்லை பிரச்சனைகள் இன்னமும் தீரவில்லை. இதைப் போன்று தாய்லாந்து நாட்டுடன் உள்ள கடல் எல்லை பிரச்சனையும் இன்னமும் தீரவில்லை. 2003ம் ஆண்டு, கம்போடியாவின் அங்கூர் வாட் கோவிலை இழிவுபடுத்தி, ஒரு தாய்லாந்து நடிகை பேட்டி கொடுக்க, அதன்விளைவாக தாய் இன-எதிர்ப்பு வன்முறைகள் புனோம் பென் நகரில் வெடித்தது. தாய் இன மக்கள் தாக்கப்பட்டமையால், தாய்லாந்து நாடு தனது விமானபடையினை அனுப்பி தன்னாட்டு குடிமக்களை பாதுகாத்ததோடு கம்போடிய எல்லையை தற்காலிகமாக மூடிக்கொண்டது. இவ்வன்முறை நிகழ்வுகளால், புனோம் பென் நகரில் உள்ள தாய்லாந்து தூதரகமும், மற்ற பல தாய் இன மக்களின் வணிக சாலைகளும் சேதம் அடைந்தன. பின்னர், கம்போடிய அரசு சுமார் $6 மில்லியன் டாலர் தாய்லாந்து அரசுக்கு இழப்பீடாக கொடுத்த பின் நிலைமை கட்டுக்குள் வந்தது. அதே ஆண்டு மார்ச் 21ம் நாள் எல்லைகள் மீண்டும் திறக்கப்பட்டன. இவ்விரு நாடுகளும் தத்தம் எல்லைப் பகுதியில் இராணுவ பாதுகாப்பு நிலைகளை அமைத்துள்ளன.
பொருளாதாரம்
thumbnail|left|250px|நாட்டின் பொருளாதாரம் அரிசி உற்பத்தியைப் பெரிதும் நம்பியிருக்கிறது. 2006ம் ஆண்டின் கணக்கின்படி, கம்போடியாவின் மொத்த உள்நாட்டு உற்பத்தி ஏறத்தாழ $7.265 பில்லியன் என்ற அளவிலும், ஆண்டின் வளர்ச்சி விகிதம் ஏறத்தாழ 10.8 விழுக்காடு எனற நிலையிலும் இருந்தது. இதுவே 2007ம் ஆண்டில், மொத்த உள்நாட்டு உற்பத்தி $8.251 பில்லியனாகவும், ஆண்டு வளர்ச்சி விகிதம் ஏறத்தாழ 8.5 விழுக்காடாகவும் இருந்தது. தென்கிழக்கு ஆசியாவில் உள்ள மற்ற நாடுகளை ஒப்புநோக்கும்போது கம்போடியாவின் தனியாள் வருமானம் குறைவாக இருப்பினும், இந்நாட்டின் தனியாள் வருமானம் வேகமாக உயர்ந்து வருகிறது. பெரும்பான்மையான ஊர்ப்புறச் சமூகம் வேளாண்மையைச் சார்ந்தே இருக்கிறது. கம்போடியா, அரிசி, மீன், மரம், ஆடைகள், ரப்பர் ஆகியவற்றை ஏற்றுமதி செய்கிறது.
ஆஸ்திரேலிய அரசின் உதவியாலும், பன்னாட்டு அரிசி ஆராய்ச்சிக் கழகத்தின் உதவியாலும், 2000ம் ஆண்டு முதல் கம்போடியா அரிசி உற்பத்தியில் மீண்டும் தன்னிறைவு பெற்றது.
thumbnail|[[அங்கூர் வாட் - கம்போடியாவின் புகழ்பெற்ற சுற்றுலாத்தலம்.]] 1997 - 1998 ஆண்டுகளில் நடைபெற்ற ஆசிய பொருளாதார நிதி நெருக்கடிகளின் போது கம்போடிய பொருளாதாரம் தற்காலிகமாக மிகவும் பாதிக்கப்பட்டது. அதன் பின்னர் வளர் நிலையில் இருந்து வருகிறது. கம்போடியாவின் மிக வேகமாக முன்னேற்றம் காணும் துறைகளில் சுற்றுலாத் துறை ஒன்றாகும். 1997ம் ஆண்டு ஏறத்தாழ 219,000 வெளிநாட்டு சுற்றுலாப்பயணிகள் கம்போடியாவுக்கு வருகை தந்தனர். ஆனால், 2004ம் ஆண்டு அதுவே பலமடங்காக உயர்ந்து, 1,055,000 எனற நிலையை எட்டியது. நெசவு மற்றும் ஆடை உற்பத்தித் துறையை அடுத்து, சுற்றுலாத் துறை அதிக வருமானத்தை ஈட்டுகிறது.
கல்வியின்மையும் குறையுடைய அடிப்படை கட்டமைப்புகளும் நாட்டின் முன்னேற்றத்துக்குத் தடைக்கற்களாய் உள்ளன. நாட்டின் அனைத்து மட்டத்திலும் நிலவும் ஊழலும் அரசின் நிர்வாகத் திறனின்மையும், வெளிநாட்டு நேரடி முதலீட்டைத் தடுக்கின்றது. இருப்பினும், பல நாடுகள் கடந்த 2004ம் ஆண்டு கம்போடிய முன்னேற்றதுக்காக ஏறத்தாழ $504 மில்லியன் நிதியுதவி செய்வதாக அறிவித்துள்ளன.
மக்கள்
thumbnail|right|250px|கம்போடிய [[சாம் மக்கள்|சாம் இன இசுலாமியர்]] 90 விழுக்காடு மக்கள் கிமர் இனத்தைச் சேர்ந்தவர்கள். இவர்களின் மொழி கிமர் மொழி, அதுவே நாட்டின் அரசு அலுவல் மொழி. இவர்களைத் தவிர சீனர், வியட்நாமியர், சாம் இனத்தவர், இந்தியர் ஆகியோரும் வாழ்கின்றனர். பிரெஞ்சு மொழி இரண்டாவது மொழியாகவும் சில பள்ளிகளிலும் கல்லூரிகளிலும் பயிற்று மொழியாகவும் பயன்படுகிறது. தற்போதய இளைய தலைமுறையினர், ஆங்கிலத்தைப் பயில்வதில் ஆர்வம் காட்டுகின்றனர். இதற்கு கூடுதலான ஆங்கில சுற்றுலா பயணிகளின் வரவு காரணமாக இருக்கக்கூடும் என்று கணிக்கின்றனர்.
ஒடிசா தவளை
ஒடிசா தவளை (Orissa frog)(பெஜர்வாரியா ஒரிசாயென்சிசு) என்பது கிழக்கு இந்தியாவில் ஒடிசா மாநிலத்தில் காணப்படும் தவளை சிற்றினமாகும். இருப்பினும், இதேபோன்ற தவளைகள் தென்மேற்கு தாய்லாந்தில் கண்டறியப்பட்டுள்ளன. மேலும் பெஜெர்வர்யா ஒரிசாயென்சிசு ஒடிசாவிலிருந்து மியான்மர் வழியாகத் தாய்லாந்து வரை ஒரே சிற்றினமாக அல்லது சிக்கலான சிற்றினமாக இருக்கலாம்.
பெஜர்வாரியா ஒரிசாயென்சிசு பொதுவாக இந்தியாவில் ஒடிசாவில் பரவலாகக் காணப்படுகிறது. இது கடல் மட்டத்திலிருந்து 100 முதல் 500 மீ உயரத்தில் பதிவு செய்யப்பட்டுள்ளது. இவை பொதுவாகப் புல்வெளிகள் மற்றும் விவசாய பகுதிகளுடன் தொடர்புடையது. இதனுடைய இனப்பெருக்கம் அல்லது இளம் உயிரிகள் குறித்துக் குறைவான தகவல்கள் கிடைத்துள்ளன.
காட் ஹஸ் அ பிளான் பார் அஸ் ஆல்
காட் ஹஸ் அ பிளான் பார் அஸ் ஆல் (ஆங்கிலம்: God Has a Plan for Us All) என்பது ஒரு முழு நீள இசை வெளியீடு. இது 2006ஆம் ஆண்டு மே திங்கள் 8ஆம் தேதி அங்குதோரியம் என்னும் இசைக்குழுவால் வெளியிடப்பட்டது. இதில் 13பாடல்கள் உள்ளன.
பகுப்பு:சிம்போனிக்கு மெட்டல் பகுப்பு:நியோ கிளாசிகல் மெட்டல் பகுப்பு:கோதிக்கு மெட்டல் பகுப்பு:சிம்போனிக்கு கோதிக்கு மெட்டல் பகுப்பு:அங்குதோரியம் இசை வெளியீடுகள்
பொம்மசமுத்திரம் காசி விஸ்வநாதசாமி கோயில்
பொம்மசமுத்திரம் காசி விஸ்வநாதசாமி கோயில் தமிழ்நாட்டில் நாமக்கல் மாவட்டம், பொம்மசமுத்திரம் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் காசிவிஸ்வநாத சாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இசுட்ரோன்சியம் பேரியம் நையோபேட்டு
இசுட்ரோன்சியம் பேரியம் நையோபேட்டு (Strontium barium niobate) என்பது SrxBa1-xNb2O6 அமைப்பிற்காக 0.32≤x≤0.82. கொண்டுள்ள ஒரு வேதிச் சேர்மம் ஆகும்.
இசுட்ரோன்சியம் பேரியம் நையோபேட்டு ஒரு பெர்ரோ மின்னிய வேதிப்பொருளாகும். பொதுவாக ஒளிவிலகல் பண்புகளால் இது, ஒற்றைப் படிக அமைப்பில் மின்பொறி-ஒளியியல், ஒலி-ஒளியியல், ஒருபரிமாண- ஒளியியல் போன்ற பிரிவுகளில் பயன்படுத்தப்படுகிறது.
ஆவியாகும் பொருள்களில்லாத நான்முக தங்குதன் வெண்கலச் சேர்மங்கள் சிலவற்றில் இசுட்ரோன்சியம் பேரியம் நையோபேட்டும் ஒன்றாகும். எனவே கட்டமைப்பு தொடர்புகள் ஆய்வுக்கு இது பெரிதும் உதவுகிறது. இயைபில் அதிக அளவு பேரியம் கொண்டவற்றுக்கு இசுட்ரோன்சியம் பேரியம் நையோபேட்டு ஒரு சாதாரண பெர்ரோமின்னிய பொருளாகும். இதை இசுட்ரோன்சியம் மிகை பெர்ரோமின்னியப் பொருளாக மாற்றமுடியும். ஏ-தள நேர்மின் அயனிகளின் அமைப்பு பிறழ்வும், அருகில் அளவுப் பொருத்தமற்ற எண்முக ஆக்சிசன் சரிவும் இயல்புக் குணங்களாயின
மேற்கோள்கள்
பகுப்பு:இசுட்ரோன்சியம் சேர்மங்கள் பகுப்பு:பேரியம் சேர்மங்கள் பகுப்பு:நையோபேட்டுகள்
சைனம்
thumb| சமணம் வலியுறுத்தும் [[அகிம்சையின் சின்னம்]] thumb|24 தீர்த்தாங்கரர்கள் thumb|23வது தீர்த்தங்கரரான [[பார்சுவநாதர், ரணக்ப்பூர், இராசத்தான்]]சைனம் (ஆங்கிலம்: Jainism) அல்லது சமண சமயம் பாரம்பரியமாக சைன நெறி (जैन धर्म) என்று அறியப்படுகிறது, ஒரு பண்டைய இந்திய சமயமாகும் மற்றும் சமண நெறிகளுள் ஒன்றாகும். சமண சமயத்தின் மூன்று முக்கிய தூண்கள் அகிம்சை, அனேகாண்டவாதம் (பல தெய்வ வழிபாடு) மற்றும் அபரிகிரகா (பற்றின்மை) ஆகும்.
இந்நெறி, 24-ஆவதும், இறுதித் தீர்த்தங்கரரான மகாவீரரால் பொ.ஊ.மு. 6-ஆம் நூற்றாண்டில் தோற்றுவிக்கப்பட்டது. பின்னர் சைனம் கொள்கை அடிப்படையில் திகம்பரம் மற்றும் சுவேதாம்பரம் என இரு பிரிவாக பிரிந்தது. இறைவனின் இருப்பு மற்றும் வேதங்களை ஏற்றுக் கொள்ளாத சமயங்களில் பௌத்தம் போன்று சைனமும் ஒன்றாகும். இது தமிழ் இலக்கியத்தில் வெறும் சமணம் என்று அழைக்கப்படுகிறது.
சைன சமயத்தின் 24 தீர்த்தங்கரர்களில் முதலாமவர் ரிசபதேவர். இறுதியானவர் மகாவீரர் ஆவார். தீர்த்தங்கரர்களின் உபதேசங்களை மக்களிடத்தில் பரப்பியவர்களை கணாதரர்கள் என்பர்.
திகம்பரர் மற்றும் சுவேதாம்பரர் என்பது சைனத்தின் இரு பிரிவுகள் ஆகும்.
வேறு பெயர்கள்
தமிழ் இலக்கியங்களில் சைன நெறி பல்வேறு பெயர்களால் அறியப்படுகிறது. அவை,
சைன நெறியைப் பின்பற்றுபவர்களை சைனர், நிகண்ட வாதி, அருகர், ஆருகதர், சாதி அமணர் என பல்வேறு பெயர்களால் அழைக்கப்படுவர்.
தோற்றமும் வரலாறும்
வைசாலி எனும் இடத்திற்கு அருகில் உள்ள குந்தி கிராமா என்ற ஊரில் சித்தார்த்தர், திரிசலை ஆகியோருக்குப் பிறந்த மகாவீரரால் இந்தச் சமயம் தோற்றுவிக்கப்பெற்றது. இவரின் இயற்பெயர் வர்த்தமானர். இவர் மகள் பெயர் அனோசா. சகோதரர் நந்தி வர்த்தனார். இவர் யசோதா எனும் பெண்ணை மணந்து இல்லறம் நடத்திக்கொண்டிருந்த பொழுது, யாகம், சாதிக் கொடுமை போன்றவற்றைக் கண்டு மனம் வெறுத்து, துறவறம் பூண்டதாகக் கூறப்படுகிறது. அதன்பின் உடைதுறந்து, பிச்சையெடுத்து உண்டு துறவற வாழ்வினை மேற்கோண்டார். இரிசிபாலிகா எனுமிடத்தில், நன்னம்பிக்கை, நல்லறிவு, நன்னடத்தை போன்ற புதியசிந்தனைகளை உணர்ந்து மக்களுக்குப் போதித்தார். மக்கள் இவரை செயனா என்று அழைத்தனர். இதன் பொருள் வென்றவர் என்பதாகும். இவருடைய கருத்துக்கள் செயனம் எனவும் கருத்தினை ஏற்றுக்கொண்டவர்கள் செயனர் எனவும் அழைக்கப்பெற்றனர். இவருக்கு வழங்கிய வேறு பெயர்கள் கைவல்யர், மகாவீரர், செயனர், நிர்கிரந்தர்  ஆகும்.
சைனம் பண்டைய தமிழகம் வந்த வரலாறு
பொ.ஊ.மு. 3ஆம் நூற்றாண்டின் தொடக்கத்தில் சந்திரகுப்த மோரியர்(மௌரியர்), ஆசீவக நெறியை பின்பற்றிய தன் மகனான பிந்துசாரரிடம்  ஆட்சிப் பொறுப்பை ஒப்படைத்துவிட்ட சில காலத்திற்கு பின்பு, சைன நெறியைத் தழுவினார். சந்திரகுப்த மோரியரின் அரசகுருவாக இருந்த பத்திரபாகு முனிவர் என்பவர் காலத்தில் சைன நெறி தமிழ்நாட்டிற்கு முதன்முதலாக வந்தது என்பர். பத்திரபாகு முனிவர், சந்திரகுப்த மோரியருடன் இந்தியாவின் வடப்பகுதியிலிருந்து பன்னீராயிரம் சைன முனிவர்களை அழைத்துக்கொண்டு தென்னகம் நோக்கி வந்தார். இவர், மைசூர்(எருமையூர்) அருகேயிருக்கும் சமணவெள்ளைக்குளம் (எ) சிரவணபௌகொளவில் தம் குழுவுடன் தங்கினார். இவருடைய சீடரான விசாக முனிவர், சோழ பாண்டிய நாடுகளில் சைனம் பரவ வழிவகை செய்தார். இவ்வாறு இந்திய வடநாட்டிலிருந்து தமிழகம் வந்த சைன நெறி பற்றி, கதா கோசம் எனும் நூலில் குறிப்புகள் காணப்படுகின்றன. பத்திரபாகு முனிவரின் காலம் பொ.ஊ.மு. 317 முதல் பொ.ஊ.மு. 297 என்பதால் சைனம் தென்னகம் வந்த வரலாறு ஏறத்தாழ 2300 ஆண்டுகள் பழமையானது.
திரமிள சங்கம்
பண்டைய தமிழகத்தில் களப்பிரர் ஆட்சியில் பொ.ஊ. 470ல் பூச்சியபாதர் என்பவரின் மாணவரான வச்சிரநந்தி என்பவர் திரமிள சங்கம் எனும் சைனர்களின் சங்கத்தை மதுரையில் நிறுவினார். இதனை, தர்சனசாரம் என்னும் நூலில் தேவசேனர் குறிப்பிடுகிறார். இச்சங்கத்தின் நோக்கம், சைன நெறியைப் பரப்புவதும், சைன நெறிக் கொள்கைகளை விளக்கக் கூடிய நூல்களைத் தோற்றுவிப்பதுமாக இருந்தது. இதனை, நான்காம் தமிழ்ச் சங்கம் என்று கூறுவர். ஆனால், இந்தச் சங்கம் பாண்டியர் நிறுவித் தமிழை ஆராய்ந்த தமிழ்ச் சங்கம் போன்றது அல்லாமல் சைன சமயக்கருத்துக்களை பரப்ப உருவாக்கப்பட்ட சங்கம் என்று மயிலை திரு.சீனி. வேங்கடசாமி அவர்கள் தான் இயற்றிய சமணமும் தமிழும் எனும் நூலில் கூறுகிறார்.
சைனர்கள் இயற்றிய தமிழ் இலக்கியங்கள்
சைன நெறியை பரப்பும் நோக்குடன் பண்டைய தமிழகம் வந்த சைன நெறியினர், காப்பியங்கள் மற்றும் புராணங்கள் இயற்றாமல் காலப்போக்கில் அழிந்த நெறிகளைப் போல இல்லாமல், பௌத்த மற்றும் வைதீக நெறிகளுடன் போட்டியிட்டுக் கொண்டு காப்பியங்கள் மற்றும் புராணங்கள் மூலம் தங்கள் நெறியைப் பரப்பினர். சைனர்கள் இயற்றிய காப்பியங்கள் மற்றும் நூல்களாவன:
சமணம் மற்றும் சைனம் ஆகிய சொற்களின் பொருட்குழப்பம்
திவாகர முனிவரால் பொ.ஊ. 8ஆம் நூற்றாண்டில் இயற்றப்பட்ட திவாகர நிகண்டு எனும் தமிழ் மொழி நிகண்டு, சைனர்களை (அருகர்) சமணரின் ஒரு பிரிவினராகக் குறிப்பிடுகிறது.
''சாவகர் அருகர் சமணர் ஆகும்; ஆசீ வகரும் அத்தவத் தோரே'' - திவாகர நிகண்டு
அதாவது, சமணர் எனும் சொல் சாவகர், அருகர், ஆசீவகர் ஆகியவர்களைச் சேர்த்துக் குறிக்கும் பொதுச்சொல் எனக் குறிப்பிடுகிறது. திவாகர முனிவரின் மாணாக்கருள் ஒருவரான பிங்கல முனிவர், தான் இயற்றிய பிங்கல நிகண்டு எனும் தமிழ் மொழி நிகண்டில் சைனர்களை (அருகர்) சமணரின் ஒரு பிரிவாகக் குறிப்பிடுகிறார்.
''சாவகர் அருகர் சமணர் அமணர் ஆசீவகர் தாபதர் அத்தவத் தோரே'' - ஐயர் வகை, பிங்கல நிகண்டு
இரட்டைக்காப்பியங்களான சிலப்பதிகாரம் மற்றும் மணிமேகலை ஆகிய காப்பியங்களின் படி,
இதன்மூலம், சமணத்தின் உட்பிரிவுகளான ஆசீவகம் மற்றும் சாவகம் ஆகிய நெறிகள், பண்டைய தமிழகத்தில் இருந்ததாக அறியப்படுகிறது. சமணத்தில் உள்ள சைன நெறி மட்டுமே காப்பியங்கள் மூலம் தன்னை மக்களிடம் ஓரளவிற்கு நிலைநிறுத்திக் கொண்டதனால், சமணத்தில் உள்ள சைன நெறியைத் தவிற மற்ற நெறிகள், தங்கள் செல்வாக்கை மக்களிடம் நாளடைவில் இழந்துவிட்டன. இதனாலும், பிற்காலத்தில் ஆசீவகம் சைனத்தின் உட்பிரிவு எனும் தவறான ஒரு கண்ணோட்டம் உருவானதாலும் தற்காலத்தில் சமணம் எனும் சொல்லிற்கு சைனம் என்ற தவறான பொருள் உருவாகிவிட்டது.
இந்தக் குழப்பத்தினால், இன்றுவரை, தமிழ் இலக்கியங்களின் ஆய்வுகள் மற்றும் தொல்லியல் ஆய்வுகளில், சமணர் மற்றும் சைனர் ஆகிய சொற்கள், ஒரேப் பொருள் கொண்ட சொற்களாகப் பயன்படுத்தப்பட்டு வருகிறது.
ஆசீவகம் சைனத்தின் உட்பிரிவாக்கப்பட்ட குழப்பம்
திவாகர நிகண்டு, பிங்கல நிகண்டு ஆகிய தமிழ் மொழி நிகண்டுகள் மட்டுமல்லாது, ஆகிய கல்வெட்டு மற்றும் இலக்கியச் சான்றுகள், ஆசீவக நெறியையும் சைன நெறியையும் பிரித்துக் காட்டுகின்றன. பிறகு, பொ.ஊ. 13ஆம் நூற்றாண்டு வாக்கில் ஆசீவக நெறி சைன நெறியின் உட்பிரிவு எனும் தவறான ஒரு கண்ணோட்டம் உருவானது. இதற்கான சான்றாக, ஆகிய இலக்கியங்கள் உள்ளன. இந்தத் தவறான கண்ணோட்டத்தினை '''மயிலை திரு.சீனி. வேங்கடசாமி அவர்கள், தான் இயற்றிய பௌத்தமும் தமிழும்''' எனும் நூலில் குறிப்பிடுகிறார்.
சைன நெறியின் தோற்றத்தின் காலம் பற்றிய குழப்பம்
மகாவீரர், தமது உணர்ச்சிகளைக் கட்டுப்படுத்தித் தன்னை வென்றவர் என்ற காரணத்தால், செயனா   எனும் பெயர்ப் பெற்றார். இதன் பொருள் வென்றவர் என்பதாகும். இவருடைய கருத்துக்களை செயனம் எனவும் கருத்தினை ஏற்றுக்கொண்டவர்களை செயனர் எனவும் அழைக்கப்பெற்றனர். இச்சொல், நாளடைவில் திரிந்து சைனர் என்றானது. மகாவீரர் ஏற்கனவே இருந்த ஒரு நெறியை புதுப்பித்தவர் என்றும், அவர் சைனம் எனும் ஒரு புதிய நெறியைத் தோற்றுவித்தவர் என்றும் இருவேறு கருத்துகள் நிலவி வருகின்றன. மகாவீரர் ஏற்கனவே இருந்த ஒரு நெறியை புதுப்பித்தவர் என்றால், மகாவீரருக்கு முன்பு இந்நெறி எப்பெயரில் அழைக்கப்பெற்றது என்பது கிடைக்கவில்லை.
உட்பிரிவுகள்
thumb|300px|[[சுவேதம்பரர்கள்|சுவேதம்பர சைன சாதுக்கள்]]
சைனத்தின் அடிப்படைக் கொள்கைகள்
சைன சமய இல்லறத்தார்களும் மற்றும் சைனத் துறவிகளும் பின்பற்ற வேண்டிய அறங்களை அனுவிரதம் என்றும் மகாவிரதம் என்று அடைவு செய்துள்ளது. விரதம் என்பது நோன்பினை குறிக்கும். வாழ்க்கையை ஒரு விரதமாக கடைபிடிக்க வேண்டும் என்பது மகாவீரரின் குறிகோள் ஆகும். இதனால்தான் இல்லறத்தாரைச் சாவகநோன்பிகள் என்றும் துறவறத்தாரை பட்டினி நோன்பிகள்  என்றும்  சிலப்பதிகாரத்தில் காணப்படுகிறது.
1. அகிம்சை (கொல்லாமை)
இன்னா செய்யாமை, அருளுடைமை, கொல்லாமை, புலால் மறுத்தல் என்ற நான்கு கொள்கைகளையும் சேர்த்து அகிம்சை என்கின்றனர். ”அகிஞ்சோ பரமொ தர்ம” என்பது மகாவீரரின் பொன்மொழியாகும். கொல்லாமையே மேலான அறம் என்பது இதன் பொருள். எந்த உயிருக்கும் எந்த வகையிலும் இம்சை செய்யாமையே அகிம்சை எனப்படும். சைன சமயத்தின் பன்னிரண்டு அங்க ஆகமங்களில் முதல் ஆகமம் ஆகிய ஆயாரங்க சுத்தத்தில் அகிம்சை எனப்படும் அறத்தினை மகாவீரர் போதித்துள்ளார். அதன் ஒரு பகுதியில் “ மனிதர்களே “, எந்த ஒரு உயிரையும் துன்புறுத்தவோ, வதைக்கவோ, கொல்லவோ கூடாது. பிறறை அவமதிப்பது கூட இம்சையாகும். ஆகவே அகிம்சை என்பது உயிர்க்கொலை புரியாமை மட்டும் அன்று; மன்னுயிர்க்கும் இன்னா செய்யாமையும், பிறறை அவமதிக்காமையும் அகிம்சை ஆகும். மனிதர்களே, நீங்கள் எடுத்துவரும் பல்வேறு பிறவிகளில், உங்களால் இம்சிக்கப்பெறும் உயிராகவும் நீங்களே பிறப்பெடுத்து இருப்பீர்கள்; ஆகவே, எல்லா உயிர்களையும் உங்கள் உயிர் போல மதித்து நடப்பதே அகிம்சையாகும், என்று மகாவீரர் அறிவுறுத்தியுள்ளார்.